שיר נבואי קוסמי עליז

"שיר נבואי קוסמי עליז" הוא שיר מאת יוני רכטר ועלי מוהר. הוא יצא לאור תחילה בשנת 1983, בביצוע של רכטר וגידי גוב, ואז ב־1985, באלבומם המשותף של יוצריו "בגובה העיניים".<ref name=":0"></ref><ref name=":1"></ref>

== רקע ==
עטיפתו של תקליט השדרים מ־1983
רכטר כתב, הלחין וביצע את הבית הראשון בשיר, ומוהר כתב את השאר.<ref name=":2"></ref><ref name=":1" /><ref name=":0" /> השיר נכלל באלבומם המשותף "בגובה העיניים".<ref name=":3"></ref><ref name=":0" />

== תוכן ==
כל מילה בשם השיר מתארת את התוכן באחד מחלקי השיר:<ref name=":2" /><ref name=":3" />
* "נבואי" - הבית הראשון עוסק בניבוי העתיד, לדוגמה: "תבין הכל, תדע, לא תאמר מילה אחת...".
* "קוסמי" - הבית השני עוסק ביקום ובטבע, כמו שביל החלב ואווז הבר הלוקחים את כוחם מהקוסמוס.<ref name=":3" />
* "עליז" - החלק האחרון מזכיר את שחקנית הקולנוע בריז'יט בארדו, את אווז הבר, ועץ שקם לתחייה מהשלכת.<ref name=":2" /><ref name=":3" /><ref name=":0" />

השיר עוסק במהות החיים, בחוש הטבעי שמנחה את האדם איך ולאן ללכת - "הו, לך ישר לך לבד אל תפחד". לפעמים ללכת כמנהיג "כמו עמוד ענן, כך תלך לפני העדר", כמו שעמוד הענן הלך בראש בני ישראל ביציאה ממצרים. מצד שני, השיר עוסק ביכולת להבין שמגיע רגע בחיים שבו צריך לעצור.<ref name=":2" /> בנוסף, השיר מדבר על ה"מצפן" של המנהיג "משהו בך יאמר לך המשך בדרכך" - התחושה הפנימית שלו, הדרך שבה הוא הולך ומוביל בה את האנשים שהולכים אחריו. הענן, הערפל ועמוד העשן מוזכרים בשיר כביטויים לנחישות, לדבקות בדרך ולאמונה בה. המנהיג צריך להתעלם מההפרעות ומהפיתויים שגורמים לו לסטות מהדרך: "אתה הולך ישר, לא שם לב לכוכבים שזוהרים כדי לסנוור את העיניים. משהו בך יאמר לך המשך בדרכך".<ref name=":1" /> השיר נותן בכל בית דוגמה מהחיים שממנה אפשר ללמוד איך להתנהג ואיך להמשיך להתקדם בהם.<ref name=":3" />

הבית הראשון עוסק בעמוד הענן המוזכר במסע של בני ישראל במדבר, ההתגלמות האלוהית שהובילה ושהדריכה את בני ישראל בנדודיו: "וַה' הֹלֵךְ לִפְנֵיהֶם יוֹמָם בְּעַמּוּד עָנָן לַנְחֹתָם הַדֶּרֶךְ, וְלַיְלָה בְּעַמּוּד אֵשׁ לְהָאִיר לָהֶם" (ספר שמות, י"ג).<ref name=":0" /><ref name=":3" />.

הבית השני מספר על שביל החלב שממשיך לנוע מבלי להתחשב בכוכבים שמפריעים לו בדרכו.<ref name=":3" />

הבית השלישי עוסק בדימוי בני האדם לתופעת הטבע של נדידת להקות של אווזי בר.<ref name=":3" /><ref name=":1" /> האווז בראש הלהקה אינו נרתע מהמרחק, מוביל את הלהקה וטס בראשה. בזמן הנדידה אווזי הבר עפים בשני טורים בצורת חץ אחרי האווז הראשון.<ref name=":1" /><ref name=":3" /> מעוף האווזים דורש אנרגיה רבה משום שאין להם כמעט כושר דאייה; התעופה אקטיבית, ולכן האווז המוביל מוריד מהאנרגיות הנדרשות לאווזים האחרים שעפים אחריו.<ref name=":0" /> אצל האווז מדובר באינסטינקט, אצל האדם מדובר במצפון ובקול הפנימי שקורא לו להמשיך.<ref name=":1" />

הבית הרביעי מדבר על השחקנית בריז'יט בארדו.<ref name=":3" /><ref name=":0" /> בשיר בריז'יט, אשר פועלת לשיפור היחס לבעלי חיים ובנושאים חברתיים נוספים, מתוארת כ"צופה מן המרפסת" על כולם.<ref name=":3" />

לעומת שאר הבתים שמתארים פעילות אקטיבית, הבית החמישי והאחרון מתחיל בצורה פסיבית "בלי להתכוון תן לעצמך ללכת". בהמשך הבית מבינים שהכוונה היא להקשיב ל"מצפן הפנימי" שאומר להמשיך ללכת, כלומר שזו הדרך להתמודד על קשיים ומשברים.<ref name=":1" />

== קבלה ותפוצה ==
העיתונאי יוסי חרסונסקי טען שהמוזיקה בשיר מיוחדת, מלודית וקצבית להפליא.<ref name=":2" /> השיר מושמע ומושר במסיבות וטקסי סיום. כמו כן יש המכנים אותו "שיר חניכה".<ref name=":0" />

== ביצועים ==
בשנת 2020 יצא ביצוע מחודש לשיר בתוכנית הטלוויזיה "זהו זה!".<ref></ref>

== קישורים חיצוניים ==
* הביצוע המקורי של השיר: 
* 

== הערות שוליים ==

קטגוריה:שירי 1985
קטגוריה:דואטים
קטגוריה:שירים בעברית
קטגוריה:שירים שנכתבו על ידי עלי מוהר
קטגוריה:שירים שהולחנו על ידי יוני רכטר